Minder lekker - Malkoppie Terapie
Hoekom is ons koppe so aanmekaar gesit om iemand anders te wantrou. Motiewe te bevraagteken. Wat gaan in die wêreld aan dat ons so gou terugval om ons mure om ons hoër te bou.
Het jy al jou sielsgenoot se foon gevat en gekyk watter boodskappe op sy/haar foon is… gelukkig het ek net nie tyd vir dit nie.. maar het jy al gedink wat jy gaan doen as jy iets daar kry. Is dit soms net beter om nie te weet wat aangaan nie.. in 'n kokon te lewe waar als reg is … maar tog so verkeerd.
Ek sien so baie huwelike wat swaar trek… maklik om te sê dit sal nooit met my gebeur nie… maar ek wed jou hulle het ook so gesê. Al die slim mense vertel jou dat jy moet werk aan jou huwelik.. ek werk genoeg aan ander dinge.. 'n huwelik moenie werk wees nie… mens moet net tyd maak om die lekker dinge te kan doen… As mens dit so stel dan klink dit sommer lekker en wil mens dit doen.
As ek so na my rolle kyk dan voel dit vir my of ek nogal sukkel. My dogter trek swaar omdat ek so hard op haar is… sy sê gister vir my dat ek haar afbreek… sjoe… wakeup call! In my gedagtes probeer ek help…. My rol as tuisteskepper kan ek net my kop skud.. ons studeerkamer lyk of 'n bom gebars het.. goed lê op tafels rond wat in kaste gepak word… elke naweek op my te doen lys… My rol as ma om kos op tafel te sit.. my kinders is oor naweke dankbaar dat daar iets gemaak word…
My gedagtes nogal aan die hardloop.. maar al wat ek weet is dat ek probeer. Ek het my gesin oneindig lief.. ek wil net die beste vir hulle hê.. Dalk moet mens minder skuldig voel oor wat mens nie doen nie en meer fokus op wat mens vermag in 'n week.